ኢትዮጵያ መልካም አስተዳደርን በማስፈን የዜጎችን እኩል ተጠቃሚነት ለማረጋገጥ እየሰራች ነው – ፕሬዚዳንት ሙላቱ
 ኢትዮጵያ መልካም አስተዳደርን በማስፈን የዜጎችን እኩል ተጠቃሚነት ለማረጋገጥ እየሰራች መሆኑ የኢፌዴሪ ፕሬዚዳንት ሙላቱ ተሾመ ተናገሩ።ፕሬዝዳንቱ ይህን ያሉት ዛሬ በአዲስ አበባ በተጀመረው የአፍሪካ እንባ ጠባቂ ጉባኤ ላይ ነው።ዶክተር ሙላቱ ኢትዮጵያ በአሁኑ ወቅት መልካም አስተዳደርን የሚጎዱ ተግባራትን መከላከል የሚያስችል ጠንካራ ስርዓት ዘርግታ እየተንቀሳቀሰች ነው ብለዋል ።ለዚህም የህዝብ እንባ ጠባቂ ተቋም፣ የሰብአዊ መብት ኮሚሽንና የፌዴራል የስነ ምግባርና የጸረ ሙስና ኮሚሽንን በማሳያነት ጠቅሰዋል።ዛሬ የተጀመረው የአፍሪካ እንባ ጠባቂ ጉባኤ በአፍሪካ ህብረትና በኢትዮጵያ እንባ ጠባቂ ተቋም ትብብር የተዘጋጀ ነው ።በጉባኤው መልካም አስተዳደርን በማስፈን እና የዜጎችን እኩል ተጠቃሚነት በማረጋገጥ ሃገራት ኢኮኖሚያቸውን እንዴት ማሳደግ እንዳለባቸው የተለያዩ ጥናቶች ቀርበው ውይይት ይደረግበታል።ጉባኤው ዛሬን ጨምሮ ለሶስት ቀናት የሚቆይ ይሆናል። (ኤፍ.ቢ.ሲ)